Taggrayt Ɣer taggara n yixef-agi amezwazu nwala-d kra n tbadutin i kra n tmiḍranin am tmacahut d yilugan akk id as-d-yezzin iwakken ad d-lal ɣer wannar,dɣa di tazwara nefka-as-d tabadut anda i d-nessegza s telqayt tawsit-agi n tsekla taqburt syin akkin nuɣal nmud-d kra n tbdar i kra n yimusnawen am :Salḥi Muḥend Akli d Lacoste Dujardin Camille.Nkemmel di tmiḍrantagi tamensayt anda i nessaweḍ nebdar-d leṣnaf n tmucuha di tmuɣli n Basset Henri ,send n waya nuɣal ɣer uzwel nniḍen anda i d-nemmeslay ɣef tẓulay n tmacahut,d ilugan i d-yellan d igejdanen iwakken ad d-inin d akken d tidet aḍris-agi d tamacahut.Mi nekfa di tmiḍrant tamenzut nuɣal-d ɣer tis snat i yellan d tamiḍrant n umswal anda i d-neɛreḍ ad d-nefk kra n tbadut ladɣa kra n tebdar i d-newwi seg tezrawin n kra n yimusnawen am Salḥi Muḥend Akli akked Reuter Yves.Mebla ma nettu daɣen awal i d-newwi ɣef leṣnaf-is d wamek i mgaraden wa ɣef wayeḍ d wamek ilaq ad ilin deg uḍris.Send n tmiḍranin-agi nuɣal-d ɣer wammud nessenked-d akk ayen yellan deg-s,syin akkin,nuɣal ɣer umaru nemmeslay-d s telqay ɣef tudart-is segmi ilul alami d asmi yemmut d wayen akk i yeddar d wayen i d-iqubel deg tmeddurt-is.